Lietuvos Respublikos Vyriausybė

nutarimas

Dėl VALSTYBĖS LYGIO EKSTREMALIOSIOS SITUACIJOS PASKELBIMO

2014 m. sausio 29 d. Nr. 76
Vilnius

Atsižvelgdama į Lietuvos Respublikos Vyriausybės ekstremalių situacijų komisijos 2014 m. sausio 27 d. pasiūlymą ir vadovaudamasi Lietuvos Respublikos civilinės saugos įstatymo 9 straipsnio 11 punktu ir 26 straipsnio 2 punktu, Ekstremaliųjų situacijų skelbimo ir atšaukimo tvarkos aprašu, patvirtintu Lietuvos Respublikos Vyriausybės 2010 m. rugpjūčio 31 d. nutarimu Nr. 1243 „Dėl Ekstremaliųjų situacijų skelbimo ir atšaukimo tvarkos aprašo patvirtinimo“ bei Ekstremaliųjų įvykių kriterijų sąrašo, patvirtinto Lietuvos Respublikos Vyriausybės 2006 m. kovo 9 d. nutarimu Nr. 241 „Dėl Ekstremaliųjų įvykių kriterijų sąrašo patvirtinimo“, 12.1 punktu, Lietuvos Respublikos Vyriausybė nutaria:

Paskelbti valstybės lygio ekstremaliąją situaciją Alytaus, Lazdijų, Varėnos, Šalčininkų, Trakų rajonų savivaldybėse ir Druskininkų savivaldybėje.

Ministras Pirmininkas	Algirdas Butkevičius

Vidaus reikalų ministras	Dailis Alfonsas Barakauskas